10 Ebiya mulopwe mukaji wa Sheba waivwana myanda ya Solomone kukwatañana na dijina dya Yehova,+ penepo waiya kumutompa na bipangujo bikutakane.*+2 Wafika mu Yelusalema na kibumbo kya bantu kikatampe bininge,*+ pamo ne bangamedia baselele māni a balasome+ ne olo mingi bininge ne mabwe malēme. Watwela kwa Solomone kamusapwila bintu byonso byadi ku mutyima wandi.3 Penepa Solomone walondolola bipangujo byandi byonso. Kekwadipo kintu kikomo bininge kyatuninye* mulopwe kumushintulwila.4 Mulopwe mukaji wa Sheba pa kumona tunangu tonso twa Solomone,+ njibo yawaubakile,+5 byakudya bya ku meza andi,+ mushikatyilo wa bengidi bandi, mwadi mwingidila bengidi bandi ba ku meza ne muvwadilo wabo, batuseya bandi, ne bitapwa byandi bisōkwe byaadi ulambula kyaba ne kyaba ku njibo ya Yehova, washala mu kanwa pululu.*6 Ponkapo wanena mulopwe amba: “Myanda yonaivwene mu ntanda yami pa bintu byolongele* ne pa tunangu tobe i ya bine.7 Ino nkyaitabijepo myanda’ya kufika’nka ne byonaiya ami mwine kwimwena’yo na meso ami. Ino tala! Myanda yobansapwidile keifikilepo ne pa bukata pene. Tunangu tobe ne bupeta bobe i bitabuke kulampe kwine myanda yonaivwene.8 Bantu bobe i ba nsangaji, ne bengidi bobe bemananga kyaba ne kyaba ku meso obe, bateja tunangu tobe nabo i ba nsangaji!+9 Yehova Leza obe atendelwe,+ mwine wakusangedile wakutūla pa lupona lwa Isalela. Mwanda Yehova usenswe Isalela nyeke, o mwanda wakutūla bu mulopwe wa kutyiba mambo na bululame ne na boloke.”10 Penepo wapa mulopwe talenta* 120 ya olo ne māni a balasome+ mangi mpata ne mabwe malēme.+ Kashā kwadi kekwaletelwe māni a balasome mangi nenki na obapele Mulopwe Solomone kudi mulopwe mukaji wa Sheba.11 Byombo byenda kitānda bya Hilama byaile na olo ya ku Ofila+ byaselele ku Ofila ne mityi mingi mpata ya alengumu,+ ne mabwe malēme.+12 Mulopwe walonga na mityi ya alengumu’ya bya kukwatyija nabyo njibo ya Yehova ne njibo* ya mulopwe, ne nsense ne byombanwa bya myonji bya batuimba.+ Kwadi kekwaletelwe kashā nansha kumonwa mityi ya alengumu ya owa muswelo kufika ne ku dyalelo.13 Kadi Mulopwe Solomone wapa mulopwe mukaji wa Sheba byonso byaadi usaka ne byaalombele, kutentekela pa byobya byaamupēle ku buntu.* Kupwa papo wataluka wajokela ku yandi ntanda pamo ne bengidi bandi.+14 Bulēmi bwa olo yobadi baletela Solomone mu mwaka umo bwadi bufika pa talenta 666 ya olo,+15 kutalula’mo byobya byadi bileta bansunga ne tumweno twaadi usela ku bapoteja bintu ne ku balopwe bonso ba Balabu ne bambikavu ba ntanda.16 Mulopwe Solomone wapunga mangabo makatampe 200 a olo misambakanye+ (ku ngabo ne ngabo kwadi kwelwa mashekele* 600 a olo)+17 ne mangabo matyematye* 300 a olo misambakanye (ku ngabo ne ngabo mityetye kwadi kwelwa mina* isatu ya olo). Kupwa mulopwe weatūla mu Njibo ya Ditó dya Lebanona.+18 Kadi mulopwe wapunga lupona lukatampe lwa meno a banzovu+ walamika’ko ne olo mikundule.+19 Kwadi matabula asamba pa kufika ku lupona, kadi lupona lwadi na kya kusendalela’ko kijokoloke kunyuma kwalo, kwadi kadi ne pa kutūla maboko ku lubavu ne lubavu lwa kityi, ne bantambo+ babidi badi bemene dya popa pa kutūla maboko.20 Kadi kwadi bantambo 12 badi bemene pa matabula asamba’a, ntambo ne ntambo ku mfulo kwa ditabula ne ditabula pa matabula asamba’a. Kekwadipo bulopwe bukwabo bwapungile kintu kidi namino.21 Bipungwa byonso bya kutomena’mo bya Mulopwe Solomone byadi bya olo, ne bipungwa byonso bya mu Njibo ya Ditó dya Lebanona+ byadi bya olo yonkayonka. Kekwadipo kintu kipungwe na ndalama, mwanda ndalama yadi imonwa bu kintu kya bituputupu mu mafuku a Solomone.+22 Ke-pantu mulopwe wadi na byombo bya Talashishi+ byenda kitānda pa dijiba pamo na byombo bya Hilama. Musunsa umo mu myaka isatu, byombo byenda kitānda bya Talashishi byadi bīya byomeke olo ne ndalama, meno a banzovu,+ bampuya ne bapaone.23 Enka nenki Mulopwe Solomone waikala mukatampe kutabuka balopwe bakwabo bonso ba pa ntanda mu bupeta+ ne mu tunangu.+24 Kadi bantu ba pano pa ntanda ponso badi bakimba kumona* Solomone mwanda wa kwivwana tunangu twandi twatūdile Leza mu mutyima wandi.+25 Muntu ne muntu wadi uleta kyabuntu—bintu bya ndalama, bintu bya olo, bivwalwa, byabulwi, māni a balasome, tubalwe, ne bimbulu—kadi bino byadi biletwa’nka kuletwa mwaka ne mwaka.26 Kadi mulopwe Solomone wadi ungwija’nka kungwija makalo ne tubalwe;* wadi na makalo 1 400 ne tubalwe*+ 12 000, webitūdile mu bibundi bya makalo ne dya kubwipi na mulopwe mu Yelusalema.+27 Mulopwe wavudija ndalama mu Yelusalema pamo bwa mabwe, ne mityi ya sedele nayo pamo bwa mityi ya shikama mu Shefela.+28 Tubalwe twa Solomone twadi tuselwa mu Edipito, kadi kibumbo kya bansunga ba mulopwe kyadi kipota luombe* lwa tubalwe ku lupoto lumo.+29 Dikalo ne dikalo dyadi diselwa mu Edipito dyadi dipotwa ku bibese 600 bya ndalama, ino kabalwe kamo ku bibese 150; nabo badi baselela’byo ne balopwe bonso ba bene Hiti+ ne balopwe ba Shidea.
bem_Latn